Сан-Томе һәм Принсипи

Сан-Томе́ һәм При́нсипи Демократик Җөмһүрияте ( ) — Африка ярларындагы Гвинея култыгында, шул ук исемдәге утрауларда урнашкан утрау-дәүләт. Дәүләткә Сан-Томе һәм Принсипи утраулары һәм тагын алты кечкенә утрау карый. Башкаласы — Сан-Томе шәһәре.

Дәүләтнең мәйданы — 1001 км². Әлеге күрсәткеч буенча ул Африка дәүләтләре арасында Сейшел утрауларыннан тыш иң кечкенә дәүләт. Шулай ук ул дөньяда иң кечкенә португалтелле дәүләт. Сан-Томе һәм Принсипи утраулары экваториаль Атлантикада, Габонның төньяк-көнбатыш ярыннан 300 һәм 250 километр ерактыкта урнаша.

Административ яктан дәүләт 2 провинциягә бүленә: Сан-Томе һәм Принсипи. Алар, үз чиратында, 7 округка бүленә (6 округ Сан-Томега керә, 1 округ — Принсипига).

Дәүләттә рәсми саннар буенча 163 мең кеше яши. Халыкның күпчелеге Сан-Томе утравында яши. Принсипи утравында нибары 6 мең кеше гомер кичерә. Этник яктан биредә креоллар, метислар, аурупалылар һ.б. яши.

Утраулар португал диңгезчеләре тарафыннан 1469-1471 еллар аралыгында ачылганнар. Беренче торак урыны биредә 1493 елда нигезләнгән. Утрауларда башта шикәр плантацияләре ачылган, ә 1908 елга Сан-Томе дөньяда иң күп какао җитештерүчесенә әйләнгән. 1975 елның 12 июлендә Португалия дәүләткә бәйсезлек бирә. 1990 еллардан башлап илдә демократик реформалар үткәрелә.

 Диннәр 
 Христианлык
 Католиклар
 Ислам


 Искәрмәләр 

 Сылтамалар 

 Сан-Томе һәм Принсипи Демократик Җөмһүрияте Президентының рәсми сайты  
 Сан-Томе һәм Принсипи Демократик Җөмһүрияте Милли Җыелышның рәсми сайты 
 Милли статистика институты  

 Моны да карагыз 

*
Төркем:Португалиянең элекке колонияләре
Төркем:Португал телле илләр
Төркем:Утрау-дәүләтләр
Төркем:Унитар дәүләтләр
Төркем:Үзәк Африка
Төркем:Социалистик дәүләтләр
Төркем:Җөмһүриятләр